
Mae Manylebau Rhaglenni yn rhan annatod o ddogfennaeth y rhaglen sydd i’w chyflwyno at ddibenion dilysu (gweler Adran 03.1) ac adolygu (gweler Adran 06.1). Mae’n hanfodol bwysig neilltuo amser i sicrhau ei bod yn gywir ac yn gyflawn. Mae’r templed i’w ddefnyddio ar gael yn Adran 01.3B.

Mae manyleb rhaglen yn ddatganiad clir a chryno o’r canlynol:

· Deilliannau dysgu arfaethedig rhaglen astudio a enwir;
· Y dulliau addysgu a dysgu sy’n galluogi dysgwyr i gyflawni’r deilliannau hyn a’r dulliau asesu a ddefnyddir i ddangos eu bod wedi’u cyflawni.

Oddi mewn i’r Brifysgol, mae manyleb rhaglen yn dod yn elfen allweddol o’r ddogfen gyflwyno at ddibenion dilysu ac adolygu. Mae elfennau eraill yn cynnwys sail resymegol (dilysu), dogfen hunanwerthuso (adolygiad cyfnodol/dewisol), disgrifyddion modiwlau, CVs, ac ati.

Mae rhywfaint o wahaniaeth semantig rhwng y termau ‘rhaglen’ a ‘cwrs’. Fel arfer, mae cwrs yn cyfeirio at un dyfarniad a enwir. Yn aml, mae rhaglen yn cyfeirio at faes astudio sy’n cynnig sawl pwynt ymadael. Mae’r Brifysgol wedi defnyddio manyleb rhaglen yng nghyd-destun dyfarniadau sengl yn ogystal â dyfarniadau lluosog, fel y rhai a geir mewn matrics modiwlaidd. Mae manyleb rhaglen fel y’i mabwysiedir yma yn ddigon hyblyg i ddarparu ar gyfer y ddau ddull.

Mae rhai sefydliadau yn defnyddio manyleb rhaglen fel adnodd ar gyfer hysbysu nifer o gynulleidfaoedd, e.e. darpar fyfyrwyr, cyflogwyr ac archwilwyr sicrhau ansawdd. Mae Prifysgol Metropolitan Caerdydd wedi dewis defnyddio’r fanyleb rhaglen yng nghyd-destun sicrhau ansawdd, ac ers mis Ebrill 2016, mae ar gael i ddarpar fyfyrwyr a myfyrwyr presennol mewn fformat ychydig yn fyrrach. Felly, mae’r gynulleidfa darged ar gyfer manylebau rhaglenni Prifysgol Metropolitan Caerdydd bellach yn ehangach na phobl sydd â dealltwriaeth o gynllunio rhaglenni a gweithdrefnau sicrhau ansawdd ym maes addysg. Fodd bynnag, dylai fod yn gryno o hyd.

Ar gyfer darpar fyfyrwyr, bydd y fanyleb rhaglen yn cael ei chadw mewn storfa electronig.

Nid yw wedi’i bwriadu i fod yn ddogfen ddisgyrsiol. Dylai ddarparu tystiolaeth o ddull cynllunio rhaglen sy’n fanwl gywir ac yn fyfyriol. Fodd bynnag, nid yw’n darparu myfyrdod ei hun.

Mae’r canllawiau hyn yn bwrw golwg fras ar y broses sy’n arwain at gynhyrchu manyleb rhaglen. Yna mae’n rhoi disgrifiad byr o gynnwys manyleb rhaglen fesul adran.

Mae rhaglenni yn well os ydynt yn cael eu cynllunio a’u datblygu yn ofalus. Mae timau rhaglenni yn mynd ati i gynllunio’r cwricwlwm mewn ffyrdd gwahanol. Ni fyddai’n briodol i’r Brifysgol ragnodi unrhyw ddull penodol. Fodd bynnag, gan fod y Brifysgol a’r Asiantaeth Sicrhau Ansawdd ar gyfer Addysg Uwch yn defnyddio nifer o themâu a chonfensiynau sy’n cael eu hadlewyrchu yn nherminoleg addysgegol manylebau rhaglenni, credir y dylai timau rhaglenni ymgynghori â’u Dirprwy Ddeon/Deon Cyswllt: Ymgysylltu â Myfyrwyr a gyda’r Gyfarwyddiaeth Gwella Ansawdd wrth gynllunio a datblygu rhaglenni.

Yn gyffredinol, mae angen i staff nodi deilliannau dysgu dymunol eu rhaglen astudio a’u cyflwyno fel datganiadau deilliannau clir a chryno o’r hyn y bydd dysgwr nodweddiadol wedi’i ddysgu os yw’n bodloni gofynion y dyfarniad.

Dylai’r deilliannau dysgu gael eu llywio gan ddatganiadau meincnod perthnasol, gofynion cyrff proffesiynol neu gyfuniad o bwyntiau cyfeirio mewnol ac allanol. Hefyd, dylai timau rhaglenni sicrhau bod y cwricwlwm yn ymwneud â’r Strategaeth Ymgysylltu â Myfyrwyr, Egwyddorion Cwricwlwm y Brifysgol a Chynlluniau Ysgol perthnasol.

Dylai staff feddwl yn feirniadol am sut mae’r deilliannau dysgu yn cael eu cyflawni trwy ddadansoddi’n ofalus nodau’r rhaglen, cynnwys y cwricwlwm, a’r dulliau addysgu ac asesu.

Mae’r Fframweithiau ar gyfer Cymwysterau Addysg Uwch (FHEQ) Cyrff Dyfarnu Graddau’r DU yn cynnwys canllawiau ar baratoi’r ‘cofnod diffiniol ar gyfer pob rhaglen a chymhwyster’. Mae Nodiadau Canllaw Manyleb Rhaglen y Brifysgol yn cyd-fynd â’r FHEQ sydd i’w gweld yn y ddolen isod: 



https://www.qaa.ac.uk/en/quality-code/qualifications-and-credit-frameworks

Fodd bynnag, cofiwch fod prifysgolion yn defnyddio dulliau gwahanol i ymdrin â manylebau rhaglenni, ac efallai na fydd yr enghreifftiau sydd wedi’u darparu yn briodol i Brifysgol Metropolitan Caerdydd.

Mae Prifysgol Metropolitan Caerdydd wedi addasu’r adrannau mewn manyleb rhaglen safonol.

Mae’r adran hon yn darparu eglurhad a chanllawiau ar yr is-benawdau gwahanol.

Sefydliad/corff dyfarnu
Er enghraifft
· Prifysgol Metropolitan Caerdydd
· Prifysgol Metropolitan Caerdydd dan drwydded i PEARSON

Sefydliad addysgu
Er enghraifft:
· Prifysgol Metropolitan Caerdydd
· sefydliad sy’n cydweithio

Deon yr Ysgol
Nodwch enw ac unrhyw deitl academaidd y Deon

Achredwyd y rhaglen gan
Er enghraifft:
· Y Sefydliad Gwyddor Biofeddygol
· Cymdeithas Seicolegol Prydain

Dylech atodi tabl sy’n mapio’r rhaglen i ofynion unrhyw Gorff Proffesiynol, Statudol neu Reoleiddiol sy’n achredu’r rhaglen.

Dyfarniad terfynol
Nodwch enwau’r dyfarniadau ymadael, er enghraifft Tystysgrif Addysg Uwch, Diploma mewn Addysg Uwch. Ysgrifennwch yr holl ddyfarniadau ymadael yn llawn. Mae enghreifftiau wedi’u darparu isod:

Baglor yn y Celfyddydau gydag Anrhydedd mewn Astudiaethau Busnes a Rheoli gyda Rheoli Busnes Rhyngwladol

Diploma Addysg Uwch mewn Astudiaethau Busnes a Rheoli gyda Rheoli Busnes Rhyngwladol

Tystysgrif Addysg Uwch mewn Astudiaethau Busnes a Rheoli gyda Rheoli Busnes Rhyngwladol

Teitl y Rhaglen
Rhestrwch yr holl lwybrau a’r cyfuniadau o brif bynciau/pynciau ategol. Er enghraifft:
· Technoleg Ddeintyddol
· Cyfrifiadura

Sylwch mai’r disgwyliad arferol yw na fydd gan Radd Israddedig unrhyw fodiwlau dewisol ar lefel 4, uchafswm o 60 credyd o fodiwlau dewisol ar lefel 5 ac uchafswm o 60 credyd o fodiwlau dewisol ar lefel 6. Bydd angen i unrhyw newid arfaethedig i’r disgwyliadau hyn gael ei gymeradwyo gan Banel Sefydlog Rhaglen y Brifysgol yn gynnar yn y broses gynllunio.

Math o Ddyfarniad
Nodwch yn glir y math o ddyfarniad – Pwnc Sengl, Pwnc ar y Cyd, Prif Bwnc/Pwnc Ategol neu Bwnc Sengl gyda llwybr a enwir. Mae’r rheolau ar gyfer pa fath o ddyfarniad sy’n berthnasol i’w gweld yn Adran 10.1 Cyfrol 1 ac fe gawsant eu diweddaru ym mis Rhagfyr 2018.

Cyfarwyddwr y Rhaglen
Nodwch enw ac unrhyw deitl academaidd Cyfarwyddwr y Rhaglen

Dull Astudio
e.e. amser llawn, rhan-amser, rhyngosod, cyfunol, ar-lein

Hyd Arferol y Rhaglen
Er enghraifft, tair blynedd ar gyfer gradd amser llawn israddedig neu flwyddyn ar gyfer gradd meistr amser llawn

Cyfnod yr Ymgeisyddiaeth
Er enghraifft, pum mlynedd ar gyfer gradd amser llawn israddedig

Iaith Astudio
Saesneg neu drwy gyfrwng y Gymraeg

Cod UCAS (neu system godio arall os yw’n berthnasol)
Mae codau UCAS yn newid gydag amser, felly cofiwch wirio bod y cod diweddaraf wedi cael ei nodi - gall Derbyniadau helpu yn y cyswllt hwn.





Grŵp/Grwpiau meincnodi pwnc QAA perthnasol
Er enghraifft:
· Gwyddorau’r Ddaear
· Cyfrifiadura

Cod Pwnc HECoS
Mae codau ar gael yma: 
https://www.hesa.ac.uk/support/documentation/hecos
ac mae fersiwn gryno a gynhyrchwyd gan MIS ar gael yng Nghyfrol 2, Adran 01.10 – Chwilio HECoS ac ASC Pwnc. 

Dyddiad cynhyrchu/adolygu
· Dyddiad dilysu/adolygu rhaglen Prifysgol Metropolitan Caerdydd
· Addasiad(au) i’r rhaglen

Dylai’r meini prawf gynnwys gofynion sy’n berthnasol i’r rhaglen benodol nad ydynt wedi’u cynnwys yn y Llawlyfr Academaidd. (Dylid cyfeirio at y gofynion cyffredinol hyn).

Gallai’r cofnod hwn gynnwys:
· gofynion gwybodaeth arbenigol cyn mynediad (e.e. pynciau Safon Uwch, neu ar gyfer rhaglenni ôl-radd, pynciau gradd);
· unrhyw ofynion ychwanegol o ran sgiliau, priodweddau neu gyflawniadau;
· gweithdrefnau dethol;
· gweithdrefnau sefydlog uwch;
· gofynion pontio ar gyfer ymgeiswyr HND i lefel 6
· gofynion o ran Saesneg; dylid cynnwys dolen i’r dudalen we yn ymwneud ag IELTS ar gyfer myfyrwyr rhyngwladol. 

Rhaid i gynnwys yr adran hon adlewyrchu’r hyn sydd ar gael ar dudalennau gwe’r rhaglen ar wefan allanol Met Caerdydd. Rhaid gwirio bod y tariffau’n gyfredol gan fod rhai UCAS ac ati wedi’u newid ym mis Medi 2016.

Dylai hwn fod yn ddatganiad cryno sy’n darparu trosolwg cyffredinol iawn mewn 100 gair neu lai, wedi’i ysgrifennu fel naratif o safbwynt athro er mwyn crynhoi athroniaeth gyffredinol, gwerthoedd a natur unigryw’r rhaglen. Dylai gyfeirio at y sgiliau, y priodweddau a’r wybodaeth y disgwylir i raddedigion eu harddangos.

Hefyd, bydd y nod yn cael ei ddefnyddio yng Nghofnod Cyflawniad Addysg Uwch (HEAR) myfyrwyr a fydd yn cael ei ddangos i ddarpar gyflogwyr.

Er enghraifft:

Nod y rhaglen yw darparu rhaglen o ansawdd uchel sy’n berthnasol ar lefel broffesiynol i israddedigion, gan ddatblygu gwerthfawrogiad beirniadol myfyrwyr o gyfraniad rheolwyr yn y byd busnes modern. Bydd graddedigion yn cael y sgiliau a’r wybodaeth sydd eu hangen ar gyfer dull amlddisgyblaethol o ddatrys amryw o broblemau busnes, cyfrifiadura a rheoli.


[bookmark: _Toc231209183]4. Datganiadau meincnod pwnc QAA perthnasol a phwyntiau cyfeirio allanol a mewnol eraill a ddefnyddir i lywio deilliannau rhaglenni

Dylech atodi tabl sy’n mapio modiwlau’r rhaglen i feincnod y pwnc.

Byddai’n briodol cynnig esboniad byr os nad oes datganiadau meincnod cyfatebol ar gael, neu os yw’r cwricwlwm wedi’i gynllunio trwy ddefnyddio nifer o feincnodau neu ffynonellau allanol.

Hefyd, dylech atodi gwybodaeth yn mapio pob lefel o’r rhaglen i’r disgrifyddion cymwysterau sydd wedi’u cynnwys yn y Fframwaith ar gyfer Cymwysterau Addysg Uwch, sydd ar gael yn:

https://www.qaa.ac.uk/en/quality-code/qualifications-and-credit-frameworks


Graddau Sylfaen

Rhaid i fanylebau rhaglen ar gyfer Graddau Sylfaen roi sylw dyladwy i Feincnod Cymwysterau’r QAA ar gyfer Graddau Sylfaen sy’n diffinio nodweddion y dyfarniad hwn. Mae’r meincnod hwn ar gael yma:

https://www.qaa.ac.uk/en/quality-code/qualifications-and-credit-frameworks

Graddau Meistr a Doethuriaethau

Dylai manylebau rhaglenni ar gyfer yr uchod roi ystyriaeth i gyhoeddiadau’r QAA yn ymwneud â nodweddion graddau Meistr a graddau doethur sydd ar gael yn y ddolen ganlynol:

https://www.qaa.ac.uk/en/quality-code/qualifications-and-credit-frameworks

Dylid rhoi rhestr gryno (dim mwy na 12) o ddeilliannau dysgu’r rhaglen.

Os yw rhaglen yn cynnwys llwybrau dewisol neu bwyntiau ymadael canolradd, efallai y bydd angen dyfeisio deilliannau dysgu ar wahân, a’i gwneud yn glir pa ddeilliannau dysgu sy’n cyfateb i ba ddyfarniad. (Am y rheswm hwn, mae rhai timau rhaglenni yn dewis paratoi manylebau rhaglen ar wahân ar gyfer pob dyfarniad).

Datganiadau cyffredinol yw’r rhain sy’n nodi’r hyn y dylai myfyrwyr fod wedi’i gaffael o’u rhaglen ddysgu. Dylid eu gosod ar lefel briodol drwy gyfeirio at yr FHEQ. Dylai’r deilliannau dysgu adlewyrchu’r nodau a gyflwynir yn Adran 3 uchod. Dylent fod â chysylltiad uniongyrchol â’r wybodaeth, y ddealltwriaeth, y sgiliau, y galluoedd a’r gwerthoedd y dylai myfyriwr fod wedi’u caffael yn ystod y rhaglen astudio.

Dylid sicrhau bod cysylltiad rhwng deilliannau dysgu cyffredinol y rhaglen a’r deilliannau dysgu penodol yn y modiwlau unigol (gweler disgrifyddion y modiwlau). Mae hyn yn addas iawn ar gyfer ymarferion mapio, er enghraifft, taenlen sy’n cymharu’r holl fodiwlau mewn cwricwlwm â deilliannau dysgu yn ogystal ag unrhyw bwyntiau ymadael â’r rhaglen. Dylid cynnwys y gwaith mapio mewn atodiad i’r fanyleb.


[bookmark: _Toc231209185]6. Sgiliau Entrepreneuraidd Byd-eang Digidol Moesegol (EDGE)

Mae Cymwyseddau a Disgrifyddion EDGE yn disodli Priodoleddau Graddedigion, a bydd dogfen fapio ddiwygiedig sydd wedi’i hatodi i fanyleb y rhaglen yn cynnwys naratif modiwl byr sy’n nodi’r cysylltiad rhwng cynnwys/deilliannau dysgu â’r cymwyseddau EDGE allweddol perthnasol. Dylid cynnwys y naratif modiwl hwn yn y llawlyfrau modiwlau hefyd.

Dylai timau rhaglenni ofalu bod y fanyleb rhaglen yn addas i fyfyrwyr a’i bod yn debygol mai dyma fydd y cyflwyniad i gymwyseddau EDGE ar gyfer llawer o fyfyrwyr.

Hefyd, dylid cynnwys naratif byr sy’n amlinellu sut y bydd myfyrwyr yn datblygu EDGE mewn cyd-destun sy’n berthnasol i’w rhaglen (gan ddangos y daith i’r Brifysgol ar Lefel 4-5, Lefel 5-6 ac allan o AU).

[bookmark: _Toc231209186]7. Strategaethau addysgu, dysgu ac asesu sy’n sicrhau bod modd cyflawni a dangos deilliannau

Dylid cynnwys disgrifiad byr o’r dulliau sy’n cael eu defnyddio ac atodi gwaith mapio cyfatebol. Dylai cwricwlwm sydd wedi’i gynllunio’n dda ddangos ystod o ddulliau addysgu, dysgu ac asesu ar draws y modiwlau.

Dylid dosbarthu dulliau dysgu ac addysgu gan ddefnyddio’r categorïau canlynol fel y bo’n briodol:

· Gweithgareddau dysgu wedi’u trefnu:
· Dysgu cydamserol wedi’i drefnu: darlithoedd ar y campws, seminarau ar y campws, gwaith labordy wedi’i drefnu gyda goruchwyliaeth, arddangosiadau byw
· Dysgu anghydamserol wedi’i drefnu: addysgu gwrthdro neu wedi’i recordio ymlaen llaw, cyrchu darlithoedd neu fideos sydd wedi’u recordio, gweithgareddau dysgu wedi’u cynllunio ar-lein (wikis, adnoddau rhyngweithiol), cyfraniad at drafodaeth ar gyfer gwaith grŵp
· Cymorth academaidd wedi’i drefnu: gweithdai asesu, adborth personol, sesiynau tiwtorial yn seiliedig ar bwnc, sesiynau sgiliau academaidd, goruchwyliaeth ymchwil
· Dysgu sefyllfaol wedi’i drefnu: teithiau maes, gwaith maes, lleoliadau, casglu data, dysgu seiliedig ar waith

· Dysgu annibynnol dan arweiniad
· Astudio annibynnol: paratoi darllen gwrthdro, astudiaeth annibynnol ar gyfer aseiniadau, gwaith grŵp heb oruchwyliaeth, gwaith stiwdio neu labordy yn ymwneud â phrosiectau unigol, darllen ac ymchwil, mynediad annibynnol at gymorth sgiliau academaidd penodol

Ar gyfer pob Lefel, dylech gynnwys cyfrannau cymharol dysgu cydamserol wedi’i drefnu, dysgu anghydamserol wedi’i drefnu, cymorth academaidd wedi’i drefnu, dysgu sefyllfaol wedi’i drefnu a dysgu annibynnol dan arweiniad.

Dylid dosbarthu dulliau asesu trwy ddefnyddio’r categorïau canlynol fel y bo’n briodol

Arholiad; prawf dosbarth; arddangosfa; viva voce; asesiad ymarferol; portffolio; lleoliad; cyflwyniad; asesiadau ysgrifenedig; arall.

[bookmark: _Toc231209187]8. Strwythurau a nodweddion rhaglenni, unedau’r cwricwlwm (modiwlau), gofynion credydau a dyfarniadau (gan gyfeirio at unrhyw nodweddion unigryw)

Dylai hyn roi trosolwg cryno o’r modiwlau sydd i’w hastudio, eu dilyniant, yr amserlenni perthnasol ac unrhyw gymwysterau canolradd fel sy’n briodol (Tua 100 gair).

Er enghraifft:

Mae’r rhaglen yn cael ei chynnig fel rhaglen amser llawn dros dair blynedd, a bydd myfyrwyr yn mynychu am 30 wythnos y flwyddyn. Mae’r rhaglen yn fodiwlaidd o ran ei chynllun. Er mwyn ennill Gradd Anrhydedd, bydd yn rhaid i bob myfyriwr ennill 360 credyd: 120 credyd ar lefel 4 ym mlwyddyn un, 120 ar lefel 5 ym mlwyddyn dau a 120 credyd ar lefel 6 ym mlwyddyn tri. Mae’r rhaglen wedi’i strwythuro ar sail modiwlau 20 credyd, ac mae pob un yn cynnwys 200 awr o ymdrech myfyrwyr.

Rhaid i’r adran hon gynnwys tabl o strwythur y rhaglen, sy’n amlinellu’r modiwlau a astudir yn ystod y blynyddoedd gwahanol neu ar y lefelau gwahanol, a ydynt yn fodiwlau gorfodol neu ddewisol (ac os na chaniateir digolledu) ac yn ystod pa gyfnod addysgu y bydd y modiwl yn cael ei gynnal (rydym yn ymwybodol bod hyn yn gallu newid). Rhaid iddo gyfeirio at y Disgrifyddion Modiwlau sydd i’w gweld mewn atodiad neu ddogfen ar wahân.

Ar gyfer matricsau modiwlaidd sy’n cynnig nifer o raglenni mewn disgyblaeth, rhaid darparu taenlen gryno sy’n mapio pob rhaglen yn erbyn y modiwlau, gan nodi a yw pob modiwl yn orfodol neu’n ddewisol. Os na ellir digolledu unrhyw fodiwl, rhaid darparu’r wybodaeth hon hefyd.

Ar gyfer rhaglenni sydd wedi’u masnachfreinio, rhaid diffinio unrhyw wahaniaethau arfaethedig mewn modiwlau neu strwythur y rhaglen o’i gymharu â’r brif raglen mewn atodiad i fanyleb y rhaglen.

[bookmark: _Toc231209188]9. Cymorth i fyfyrwyr a’u dysgu

Mae’r testun safonol canlynol yn orfodol
Mae ystod o gymorth yn cael ei ddarparu cyn ac yn ystod y rhaglen, gan gynnwys:
· Siarter Myfyrwyr
· Rhaglen Gynefino
· Llawlyfr y Brifysgol i Fyfyrwyr
· Llawlyfr y Rhaglen i Fyfyrwyr
· Pecynnau sgiliau llyfrgell ac astudio
· Adnoddau llyfrgell a dysgu
· Tiwtorialau
· Polisi drws agored i staff, yn enwedig cyfarwyddwyr rhaglenni, tiwtoriaid blwyddyn ac arweinwyr modiwlau
· Cyfleusterau TG ledled y brifysgol yn ogystal ag ystafelloedd cyfrifiaduron ar gyfer rhaglenni penodol
· Mynediad at Wasanaethau Myfyrwyr gan gynnwys y rhai sy’n cael eu cynnig gan Gymorth Anabledd, Cwnsela, Cymorth Iechyd Meddwl, Cyngor Cyllid a Llesiant, Parth-G, Cymorth y Tu Allan i Oriau, Caplaniaeth a Gwasanaeth Iechyd.
· Cynrychiolaeth a gwasanaethau Undeb y Myfyrwyr gan gynnwys eiriolaeth a chymorth.

Gallwch ddarparu dolenni i ddogfennau eraill os yw hynny’n briodol.

[bookmark: _Toc231209189]10. Dysgu seiliedig ar waith ac mewn lleoliadau neu ddull asesu dilys

Dylai’r adran hon gynnwys gwybodaeth am leoliad dysgu seiliedig ar waith a dysgu mewn lleoliadau a’r gweithgareddau dysgu sydd angen eu cwblhau er mwyn gallu cyflawni a dangos y deilliannau. Disgwylir y bydd pob rhaglen yn cynnwys gweithgaredd dysgu sefyllfaol. Os nad yw eich rhaglen yn cynnwys y cyfle hwn, bydd angen hysbysu’r Gyfarwyddiaeth Gwella Ansawdd yn gynnar yn y cam cynllunio fel bod modd gwneud gwaith craffu ychwanegol ar eich dull asesu dilys.


[bookmark: _Toc231209190]11. Dulliau o werthuso a gwella ansawdd a safonau addysgu a dysgu

Mae’r testun canlynol yn orfodol

Mae gweithdrefnau’r Brifysgol ar gyfer sicrhau a gwella ansawdd yn cynnwys:

· Cyfarfodydd Pwyllgor y Rhaglen gyda chynrychiolwyr myfyrwyr
· Cyfarfodydd Pwyllgor Cyswllt Staff a Myfyrwyr
· Gwerthusiad ac adborth myfyrwyr ar ddiwedd pob modiwl
· Cynlluniau Gwella Rhaglenni
· Adroddiadau’r Arholwr Allanol
· Os yw’n ddarpariaeth gydweithredol, Adroddiadau Cymedrolwr neu Diwtor Cyswllt
· Adolygiad cyfnodol mewnol ac allanol o raglenni
· Rhaglenni Datblygu Staff

[bookmark: _Toc231209191]12. Rheoliadau asesu

Rhaid i bob rhaglen nodi cydymffurfiaeth â Rheoliadau Asesu’r Brifysgol. Yn ogystal, rhaid rhestru unrhyw reoliadau asesu penodol i’r rhaglen, gan gynnwys y rhai sy’n deillio o ofynion Cyrff Proffesiynol, Statudol a Rheoleiddiol, yma. Gallai enghreifftiau o reoliadau asesu penodol i’r rhaglen gynnwys: gofynion corff proffesiynol; trefniadau digolledu; cosbau am gyflwyno aseiniadau yn hwyr; mecanweithiau ar gyfer darparu adborth myfyrwyr; trefniadau ar gyfer dysgu ac asesu seiliedig ar waith/lleoliad.

Dylai’r adran hon gynnwys rheoliadau asesu penodol i’r rhaglen sy’n mynd y tu hwnt i ofynion y Llawlyfr Academaidd.

Er y dylid osgoi gorgyffwrdd, mae’n bosibl mai’r adran hon fydd y rhan fwyaf manwl o fanyleb y rhaglen.

Mae’n bosibl y bydd byrddau arholi yn defnyddio manyleb y rhaglen; felly, rhaid i’r manylion hyn fod yn gwbl glir.

Dylid nodi nifer y cynigion ailasesu ar gyfer y rhaglen (un neu ddau).



Bydd y dosbarth ar gyfer y radd anrhydedd hon yn cael ei benderfynu (rhaid i chi ddewis un o’r opsiynau canlynol)

1. ar sail cyfartaledd y marciau cyfanredol a gyflawnwyd yn y 100 credyd gorau ar Lefel 6 (wedi’i bwysoli ar 0.7) a’r 100 credyd gorau nesaf ar Lefel 5 neu uwch (wedi’i bwysoli ar 0.3)
2. ar sail cyfartaledd y marciau a gyflawnwyd yn y 100 credyd gorau ar Lefel 6 yn unig

Gallai enghreifftiau o reoliadau asesu penodol i raglen gynnwys:
· gofynion corff proffesiynol;
· cosbau am gyflwyno aseiniadau yn hwyr;
· trefniadau digolledu;
· mecanweithiau ar gyfer darparu adborth i fyfyrwyr;
· trefniadau ar gyfer dysgu ac asesu seiliedig ar waith/lleoliad.

[bookmark: _Toc231209192]13. Dangosyddion ansawdd a safonau

Dylech ddileu’r canlynol a/neu ychwanegu ato fel sy’n briodol

· Adolygiad QAA llwyddiannus
· Sgoriau NSS
· Achrediad Cyrff Proffesiynol, Statudol a Rheoleiddiol
· Ystadegau cyflogaeth graddedigion
· Dyfarniadau neu grantiau ymchwil llwyddiannus, ac ati.





Atodiad 1

Dyfyniadau o Fframwaith Cymwysterau Addysg Uwch Cod Ansawdd y DU ar gyfer Addysg Uwch (cyfieithiad). 

Awgrymiadau ar gyfer Datblygu Manylebau Rhaglen 

1 Beth ydym am i’n myfyrwyr ei gyflawni?

Mae ‘beth’ yn gallu cynnwys gwybodaeth a dealltwriaeth pwnc, ystod o sgiliau deallusol, sgiliau pwnc a sgiliau trosglwyddadwy a’r gallu i’w cymhwyso mewn ystod o gyd-destunau, ac efallai hefyd gymhwysedd i ymarfer, gwerthoedd a rhinweddau eraill.

Gellir creu datganiadau deilliannau rhaglen trwy gwblhau brawddegau fel:
· Mae’r rhaglen hon yn unigryw oherwydd ei bod yn datblygu...
· Y gwerthoedd pwysicaf, sy’n llywio’r rhaglen hon, yw...
· Mae cynnwys academaidd y rhaglen hon yn canolbwyntio ar…
· Y sgiliau deallusol pwysicaf sy’n cael eu datblygu yn y rhaglen yw...
· Y sgiliau, technegau a galluoedd ymarferol mwyaf defnyddiol sy’n cael eu datblygu yw ...
· Bydd cymhwysedd yn cael ei ddatblygu yn y canlynol...
· Bydd myfyrwyr yn dysgu trwy’r prif ddulliau canlynol...
· Ar ôl cwblhau’r rhaglen rydym am i fyfyrwyr wybod a deall...
· Ar ôl cwblhau’r rhaglen rydym am i fyfyrwyr allu...






2 Pa bwyntiau cyfeirio allwn ni eu defnyddio i ddangos bod yr hyn rydym am i fyfyrwyr ei gyflawni yn cael ei gydnabod gan y cymunedau academaidd, proffesiynol neu gyflogwyr?

Gallai pwyntiau cyfeirio posibl gynnwys:
· datganiadau cenhadaeth sefydliadol ac unrhyw bolisïau sefydliadol yn ymwneud â datblygu sgiliau cyffredinol mewn meysydd fel cyfathrebu, technoleg gwybodaeth, gweithio mewn tîm a rheoli gyrfa;
· datganiadau meincnod pwnc;
· gwaith ymchwil cyfredol neu ysgolheictod uwch arall gan staff academaidd;
· gofynion cyrff proffesiynol, statudol a rheoleiddio;
· safonau galwedigaethol mewn meysydd lle maent yn berthnasol;
· disgrifyddion cymwysterau a ddefnyddir yn y fframweithiau cymwysterau cenedlaethol;
· canllawiau ar y Rhaglen Edexcel
· fframweithiau Graddau Sylfaen
· pwyntiau cyfeirio Ewropeaidd neu ryngwladol perthnasol.


3 Sut y dylem ddefnyddio datganiadau meincnod pwnc?

Mae datganiadau meincnod pwnc yn fan cychwyn defnyddiol ar gyfer cynllunio rhaglen newydd neu adolygu rhaglen sy’n bodoli eisoes. Fodd bynnag, nid y rhain yw’r unig bwynt cyfeirio, yn enwedig ar gyfer rhaglenni nad ydynt yn cyd-fynd â’r diffiniadau pwnc a ddefnyddir wrth baratoi’r datganiadau meincnod.

Ni ddylai sefydliadau drosi deilliannau o ddatganiadau meincnod i’w manylebau rhaglen. Nid yw datganiadau meincnod pwnc wedi’u bwriadu i fod yn fanylebau drafft. Yn hytrach, dylid eu defnyddio fel pwynt cymharu, ysgogiad i fyfyrio, a chyfeiriad er mwyn cyfiawnhau manylebau rhaglenni unigol.

4 Sut ydym yn disgwyl i’n myfyrwyr gyflawni a dangos y deilliannau arfaethedig?

Ystyriwch y dulliau addysgu, astudio ac asesu a ddefnyddir i hyrwyddo dysgu. Mae rhai dulliau yn fwy priodol nag eraill ar gyfer datblygu mathau penodol o ddeilliannau dysgu. Er enghraifft:

Mae gwybodaeth am bwnc a dealltwriaeth o bwnc yn cael eu datblygu yn aml trwy ddarlithoedd a seminarau. Mae dulliau addysgu uniongyrchol o’r fath yn cael eu cefnogi fel arfer gan astudio gwerslyfrau ac erthyglau cyfnodolion (copi caled neu electronig) dan gyfarwyddyd a thrwy waith aseiniad neu brosiect. Yn aml, mae gwybodaeth a dealltwriaeth yn cael eu hasesu trwy arholiadau ysgrifenedig heb eu gweld o flaen llaw, ond bydd y rhan fwyaf os nad pob un o’r dulliau asesu yn cynnwys rhywfaint o ofyniad i ddangos gwybodaeth a dealltwriaeth.

Gellir ymarfer a dangos sgiliau deallusol fel dadansoddi, synthesis, gwerthuso, a datrys problemau trwy brosesau dysgu mwy gweithredol sy’n cynnwys aseiniadau neu brosiectau, gweithgaredd dysgu grŵp fel seminar neu diwtorial, labordy, gweithdy, neu weithgaredd maes. Er mwyn asesu sgiliau deallusol mae modd defnyddio arholiadau ysgrifenedig heb eu gweld o flaen llaw neu ymarferion sy’n seiliedig ar broblemau. Fel arfer, mae gwaith prosiect annibynnol neu draethodau ymchwil yn cael eu defnyddio i ddangos gallu mewn ystod o sgiliau deallusol sy’n gysylltiedig â gwybodaeth arbenigol, dealltwriaeth a sgiliau ymarferol.

Mae angen datblygu sgiliau ymarferol trwy gyfleoedd i ymarfer y gweithgaredd mewn cyd-destun dysgu priodol (e.e. mewn lleoliad labordy, yn y maes neu mewn gweithle). Gellir defnyddio llyfrau gwaith neu lawlyfrau canllawiau i gefnogi dysgu hefyd. Rhaid i’r broses o asesu cymhwysedd wrth ymarfer sgil ymarferol gynnwys arddangosiad ymarferol ohoni.

Gellir datblygu sgiliau trosglwyddadwy/allweddol, sy’n hawdd eu trosglwyddo i gyflogaeth a chyd-destunau eraill, megis cyfathrebu, gwaith tîm ac ati, trwy gyfleoedd sy’n codi’n naturiol yn y cwricwlwm. Er enghraifft, gellir datblygu ac asesu sgiliau cyfathrebu ysgrifenedig trwy draethodau neu draethodau estynedig; sgiliau cyfathrebu llafar trwy gyflwyniadau mewn seminarau; neu sgiliau gwaith tîm trwy brosiectau cydweithredol. Hefyd, mae modd datblygu sgiliau trwy weithgareddau allgyrsiol gan gynnwys profiad gwaith, gwaith cynrychiolwyr myfyrwyr, a gweithgareddau cymdeithasol a diwylliannol.

5 Ble mae gwybodaeth ychwanegol ar gael?

Dylai manylebau rhaglenni ei gwneud yn glir eu bod yn cynnwys crynodeb byr o brif nodweddion rhaglen a’r deilliannau dysgu y gellid disgwyl i fyfyriwr nodweddiadol eu cyflawni os yw’n manteisio’n llawn ar y cyfleoedd dysgu sy’n cael eu darparu. Dylai’r fanyleb gynnwys datganiad o sut i ddod o hyd i wybodaeth fanylach. Mae sefydliadau sy’n cynnig manylebau rhaglenni ‘haenog’ ar eu mewnrwyd neu eu gwefan yn darparu dolenni i ganllawiau modiwlau neu lawlyfrau rhaglenni, lle mae gwybodaeth fanylach ar gael os oes angen.

